ग्रीस की बहुमत जनता सिप्रास के समर्थन में है, लेकिन यह अब तक की सरकार की नीतियों की प्रतिक्रिया लगती है. लेकिन सारी उम्मीदों के बावजूद लोग हकीकत के धरातल पर हैं. 23 वर्षीया हेयरड्रेसर अनीता स्केरी कहती है, "हमें कोई भ्रम नहीं है, कल हमारे लिए रोजगार नहीं आ जाएगा." लेकिन वे बताती हैं कि हारे हुए प्रधानमंत्री का चेहरा देखना अच्छा बदला था. वे कंजरवेटिव प्रधानमंत्री को ग्रीस की हालत के लिए जिम्मेदार मानती हैं. स्केरी को पता नहीं कि सिप्रास के शासन में हालत बेहतर होगी या नहीं, लेकिन वे कहती हैं, "और खराब क्या होगी."